Document ID: 31987R2011

*****
ΚΑΝΟΝΙΣΜΟΣ (ΕΟΚ) αριθ. 2011/87 ΤΗΣ ΕΠΙΤΡΟΠΗΣ
της 8ης Ιουλίου 1987
που τροποποιεί τον κανονισμό (ΕΟΚ) αριθ. 577/86 για την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2),
Εκτιμώντας:
ότι ο κανονισμός (ΕΟΚ) αριθ. 1901/87 του Συμβουλίου (3) καθόρισε για την περίοδο εμπορίας 1987/88 τις τιμές που εφαρμόζονται στον τομέα των σιτηρών· ότι, συνεπώς, θα πρέπει να εφαρμοστούν για την περίοδο 1987/88 τα εξισωτικά ποσά προσχωρήσεως που καθορίστηκαν από τον κανονισμό (ΕΟΚ) αριθ. 577/86 (4)·
ότι, ωστόσο, σύμφωνα με το κείμενο του άρθρου 90 παράγραφος 1 που προαναφέρθηκε και με την επιφύλαξη μεταγενέστερων αποφάσεων του Συμβουλίου, η προσαρμογή αυτή θα πραγματοποιηθεί για την περίοδο από 1ης Ιουλίου έως τις 31 Δεκεμβρίου 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 577/86 τροποποιείται ως εξής:
1. Στο άρθρο 2 παράγραφος 1, οι όροι «για την περίοδο εμπορίας 1986/87» αντικαθίστανται από τους όρους «από 1ης Ιουλίου έως τις 31 Δεκεμβρίου 1987».
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1987.

Labels: 18
6